ბანგლადეში

ბანგლადეში (ბენგ. বাংলাদেশ), ედომუშამი ოფიციალური ჯოხოდვალა — ბანგლადეშიშ ოკათე რესპუბლიკა (ბენგ. গণপ্রজাতন্ত্রী বাংলাদেশ) — სახენწჷფო ობჟათე აზიას. ქიანაშ მახორობა, 2010 წანაშ ეჭარუათ, 142 მილიონ ადამიერშე მეტი აკადგინჷ, ტერიტორია — 144 000 კმ². მახორობაშ მუდანობათ მოსოფელს 8-ო აბანს იკენს დო ტერიტორიათ 92-ა აბანსიე. ნანანოღა — დაკა. სახენწჷფო ნინა — ბენგალური. ბანგალადეში რე უნიტარული სახენწჷფო, ოპარლამენტე რესპუბლიკა. ქიანაშ ტერიტორიაშ ელმოლს უხურგანს ინდოეთი, ხურგაშ ჭიჭე ნორთი უღუ მიანმარწჷკმა, ბენგალიშ ჸუჯიშ ობჟათე-ბჟეიოლშე. ბანგლადეში, გიშეკერძუაფუ შანულამი ეთნოკულტურული მიარეფერუანობათ. მახორობაშ დოხოლაფირო 88%, ისლამიშ მარწუმე რე. აგრარული-ინდუსტრიული ქიანა დინამიური გოვითარაფაშ ეკონომიკათ. 2010 წანაშ მუნაჩემეფით, ჸიდირიშ უნარიშ პარიტეტიშ მეჯინათ, ედპ - 258,6 მილიარდი ააშ დოლარი რდჷ (დოხოლაფირო 1700 ააშ დოლარი ართ მახორუშე). ვალუტა — ბანგლადეშური ტაკა. ქიანაქ ზოხორინალა 1971 წანაშ 26 მელახის გჷმაცხადჷ. XVII ოშწანურაშე, ბანგლადეში გოართოიანაფილი ომაფეშ კოლონიური ომართუე რდჷ. რესურსეფი ინტერნეტის ორთაშობური კატასტროფა ბანგლადეშის 2006 წანაშ პოლიტიკური კრიზისი ბანგლადეშის Archived 2014-07-13 ვებ-ხასჷლას Wayback Machine.